“Lennusadam ja Suur Tõll”: 90 minutit
Mõeldud neile külastajatele, kellele pakub huvi nii Lennusadama kui ka Suure Tõllu ajalugu. Alustame oma külastust Lennusadama kai äärest, kus meid ootab maailma suurim algsel kujul säilinud aurik-jäämurdja Suur Tõll. Ringkäik laeva pardal avab meie ees uhke ohvitseride messi, meeskonnakajutid, autentsed aurumasinad ja karmi katlaruumi. Haaravad lood räägivad laeva põnevate keerdkäikudega ajaloost alates jäämurdja Tallinnasse saabumisest ja ärevatest sõja-aastatest kuni muuseumilaevaks saamiseni. Sealt liigume edasi Lennusadama vesilennukite angaari, kus kuuleme lugusid vee alt, vee pealt ja selle kohalt.
Ekskursioon Lennusadama angaarides kestab 45 minutit, Suure Tõllu pardal ca 40 minutit.
Grupis kuni 20 inimest
Keeled: EST / RUS / FIN / ENG / GER
Hind: 55 € eesti keeles / 65 € võõrkeeles
Lisandub muuseumipileti maksumus. Kuni 8-aastased lapsed tasuta.
Teeme koos sündmuse, millest räägitakse veel kaua!Vaata lähemalt
Esimene hooaeg on edukalt selja taga ja on aeg kokku kutsuda uus lapsepõlve ekspertide töörühm! Lapsepõlve ekspertide töörühma kuulub 10 last vanuses 9-12 aastat. Liikmeks saab kandideerida igal sügisel, „ametiaeg“ kestab ühe aasta. Eksperdid kohtuvad neli korda aastas koolivaheaegadel. Heal kandidaadil on põnevad ja nutikad ideed ning soov panustada Eesti Meremuuseumi lapsesõbralikumaks muutmisesse. Kandideerida saab kuni 22. oktoobrini 2017.
2007. aastal külastas Lennusadamat ümbermaailma võidusõitmise purjekas VO70 Ericsson, mis oli osalenud eelmisel aastal regatil Volvo Ocean Race. Jahil korraldati vastuvõtt ning külalised viidi ka Tallinna lahele. Seoses visiidi 10. aastapäevaga kinkis Ericsson Eesti AS Eesti Meremuuseumile nii külas käinud jahi kui hooajal 2007/2008 Volvo Ocean Race’i võitnud purjeka koopiad. Mudelid on suured ja detailsed, mõõtudega 150×80 cm.